טוב, היעדר עדכונים לא אומר שאנחנו לא בחיים. לא פרסמנו שום דבר בסגנון "היי, חבר'ה, הפרויקט בוטל" או
"הפיתוח מוקפא", אז תהיו רגועים שאנחנו עדיין חיים ביותר ומרוכזים בפיתוח המשחק.
עכשיו אני אבהיר טיפה על מה שעשינו בשנה האחרונה, מה אנחנו עושים כעת, ומה אנחנו מתכננים לעשות בעתיד.
שמי דרימי, אני המפתח הראשי של Ambient.White, ואני כאן כדי להסביר מה קורה.
הסרטון הזה, בניגוד לקודמיו, הינו אינפורמטיבי בלבד, ולכן לא נוכל לספק בו אנימציות מהנות ואמצעים דומים נוספים כדי לשפר את חוויית הצפייה. אולם, עדיין נשתדל להיות אינפורמטיביים, ברורים וכנים.
מה הייתה השנה האחרונה בשביל הפרויקט?
במשך השנה האחרונה הצוות שלנו נכח במספר כנסים, כגון Babcon, Galacon, ועוד מספר קטנים יותר,
בהם הצגנו הקלטות המשחק החדשות והבלעדיות, הסברנו את החזון שלנו והצלחנו לגייס מספר אנשים מוכשרים במיוחד לשורותינו.
בנוסף, היינו פעילים למדי בבלוג ה-Patreon שלנו, תוך פרסום מודעות כמעט מדי חודש,
פירוט חדשות המשחק, תכניות עתידיות, ואף הוצאת שתי גרסאות בטא סגורות – אחת באפריל והשנייה ביוני.
לגבי פיתוח המשחק, על קצה המזלג, בעקר עסקנו בחקירת רעיונות הגיימפליי שיתאימו את המשחק, הכנת גרסאות המשחק,
בדיקות וניסויים עד שהיינו מרוצים מהתוצאה. כמו שבוודאי שמתם לב, זה לקח די הרבה זמן.
עשינו טעויות, למדנו מהם.
עשינו עוד טעויות ולמדנו עוד יותר.
פיתוח משחקים זה לא שפוט, אתם יודעים... אם אתם מכירים סיפורים שונים של פיתוח משחקים,
אתם בוודאי יודעים כמה זמן מתבזבז עקב טעויות שונות.
זה נכון במיוחד לגבינו, מאחר ואין לנו ניסיון רב.
מצטער על היותי כה מעורפל, אך אני פשוט לא רוצה לחשוף יותר מדי ספוילרים לפני שהפרויקט יושלם.
באופן כללי, עסקנו בשיפור הרעיונות, הוספת פרטים זעירים וליטוש כללי,
שינוי לוח הזמנים בהתאם למצבים שונים, וכעת אנחנו קרובים הרבה יותר לסיום המשחק.
למה לא היו שום עדכונים במשך זמן כה רב?
הסיבה העיקרית – אנחנו לא צריכים!
מה? "דרימי, על מה אתה מדבר?! המעריצים של המשחק צריכים לדעת מה קורה! הם דואגים כל כך לפרויקט!"
אני יודע.
זאת הסיבה שאני לא מפרסם הרבה הודעות.
אוקי, תרשו לי להסביר.
תחשבו מה היה קורה אם הייתי עושה הרבה הודעות מדי חודש. הן היו
קטנות ומשעממות, אלא אם כן הייתי חושף ספוילרים כמובן,
ולכן הן היו הופכות מהר מאוד למייגעות והיו רק מזכירות לכם על כך שהפרויקט עדיין לא גמור.
כנראה שזה לטובה שתשכחו מהפרויקט לעת עתה ותזכרו בו בדיוק בזמן, כאשר הוא יהיה בשלבי סיומו.
אולם, בואו נדמיין מה היה קורה אם היו נחשפים ספוילרים בסרטוני העדכון.
אז הייתם יודעים הכול על המשחק עוד לפני הוצאתו לאור!
אנחנו פשוט לא יכולים להשאיר אתכם ללא התענוג של החוויה המלאה מהמשחק.
חוץ מזה, פרסום טריילרים, סרטונים, תמונות וחדשות על המשחק לפני הוצאתו יכול להוביל למצבים דומים למה שקרה ל-No Man’s Sky, Watch Dogs
ומשחקים אחרים.
אתם יודעים על מה אני מדבר.
דרך אגב, חברים, בגלל שאנחנו רוצים לגרום לכל תוכן שאנחנו מוציאים להראות טוב וסקסי,
יצירת הודעות בדומה לסרטון העדכון האחרון שלנו דורשת הרבה זמן ומאמץ,
עד הרמה שזה גוזל את תשומת ליבנו מעבודה על המשחק.
חוץ מזה עד שסרטון כזה יוצא לאור,
חלק מתוכנו יכול להיות כבר לא רלוונטי.
אז, בקצרה, אנחנו מעריכים את התוצאה הסופית של חוויית המשחק השלם, כאשר הוא ייצא לאור.
ואנחנו גם מאמינים בכך שאין צורך בהודעות קטנות ומשעממות, שרק יזכירו לכם שהמשחק...
לצערנו, עדיין לא מוכן.
אבל חכו! לפני שתגידו: "אתה באמת מושך את הפיתוח כדי לאסוף כמה שיותר כסף בפטראון?",
תרשו לי להגיד לכם – ממש לא! אם הייתי רוצה לעשות זאת, הייתי משתמש באסטרטגיה שונה לגמרי.
אם הייתי רוצה לגזול כמה שיותר כסף מאנשים, היינו משתמשים באסטרטגיה הדומה לזו של...
חברות פיתוח מסוימות...
האמת, הם אוספים הרבה כסף מתרומות, ורק מגדילים את הסכום עם כל עדכון שהם מפרסמים.
אולם...
נראה כי בדרך הזו... המשחק עצמו לעולם לא יושלם.
אנחנו A Little Bit Different.
אנחנו שמים דגש חזק על איכות כדי להבטיח חוויה מלאה, אשר תפרוט את מיתרי הלב השונים;
כולל אהבה, שנאה,
אושר וכאב.
זאת על מנת להרגיש את רוח ההרפתקה, וכן לעבור את המשא המנטלי אשר לעולם לא ידעתם שאתם רוצים או צריכים.
אנחנו עושים כמיטב יכולתנו כדי לא רק ליצור משחק משעשע,
אלא אחד שיגרום לכם לחשוב ולהרגיש.
המשחק אשר יישאר בלבכם לזמן רב, בדומה למשחקים, סרטים וסרטים מצוירים
אשר שאבנו מהם את ההשראה בעצמנו.
ו...
אנחנו רוצים להאמין שאנחנו עושים משהו מיוחד.
"אבל דרימי, אם אתה מנסה ליצור משהו מושלם, אתה כנראה לעולם לא תסיים את זה!!!
האם באמת תסיים את המשחק לו אנו מחכים כל כך?!"
כן. אני, בדיוק כמו כל אחד אחר, רוצה שהמשחק יושלם ויוצא לאור כמה שיותר מוקדם.
וכאן מתבקשת השאלה:
עד כמה המשחק מוגמר בשלב הזה?
Ambient.White הוא משחק הרפתקאות המבוסס על העלילה. כלומר, העלילה משמשת במקרה הזה את השלד לכל השאר:
הגיימפליי, המוזיקה, האווירה, עיצוב השלבים וכך הלאה.
הכול נבנה על גבי העלילה והצגתה
כדי לגרום למְשַׂחֵק להרגיש ולחוות את אותם הקשיים אשר הדמויות הראשיות עוברות.
למה אני מספר לכם את זה? כדי להסביר בצורה טובה יותר את העובדה:
היי, אנחנו בעצם סיימנו את החלק של העלילה במשחק שלנו!
וזאת אבן דרך די חשובה, כי מאחר ושלד המשחק גמור,
אנחנו יכולים לשפר את השלבים שלנו, את הפרטים הקטנים בהם והגיימפליי.
לכם זה יכול להישמע כאילו שזה אמור להתבצע בתוך זמן קצר.
אולם, בהתאם ללוח הזמנים הנוכחי, לתוכניות ולניסיון שלנו בפיתוח משחקים,
זה כן ייקח הרבה זמן.
וכאן מתבקשת עוד שאלה:
אז מתי המשחק ייצא לאור?!
אני באמת לא יכול לתת הערכות מדויקות, חברים.
אני מקווה שהוא יהיה מוכן בעוד כחצי שנה.
אנחנו מודעים לחשיבות של הדבר בשבילכם, וכמובן שזה חשוב לא פחות גם בשבילנו.
אבל, שוב פעם, אנחנו מכוונים למשחק טוב, ומשחקים טובים, אפילו עם צוותים מלאים ומנוסים, יכולים לקחת
שנים לפיתוח.
אבל עדיין,
תרשו לי להגיד כאן דבר אחד מעניין –
היינו שקטים במשך כל הזמן הזה, אבל... אתם לא הייתם! עדיין המשכתם להשמיע את קולכם!
אתם עדיין, עד היום הזה, ממשיכים לתמוך בנו; אתם אפילו מבינים את העובדה שאנחנו צריכים זמן, ולפי התגובות והמכתבים שלכם
נראה כי אתם מקבלים את זה!
באמת, אנחנו יותר משמחים שיש לנו מעריצים כה תומכים ודואגים, אז,
תודה לכם!
תגובותיכם ומכתביכם המביעים תמיכה, תרומותיכם, סקירותיכם,
עידודכם – כל זה ממלא
כל דקה מעבודתנו בהשראה ורצון להשתפר, לעבוד מהר יותר, אפקטיבי יותר, והכי חשוב...
אתם גורמים לכל יומנו, לכל החלטה לחזור לעבודה במקום לנוח,
לכל שורה של קוד ולכל תנועה של מכחול,
להיות שווים את זה.
אז תודה רבה לכם על תמיכתכם!
ותודה על עזרתכם בהגשמת החלומות, התקוות והמטרות המשותפים שלנו.
אנחנו נמשיך לעבוד, ואנחנו נמשיך להתקרב לסיום המשחק שכולנו מחכים לו.
אוי, וכדי להבהיר, אם נעשה עדכון נוסף בחודשים הקרובים,
הוא יעסוק באבני דרך חשובות בפיתוח,
ששווה לדבר עליהן, או לחלופין בחדשות אחרות שונות שבטח תרצו לשמוע.
תודה על תשומת לבכם, ונתראה בעדכון הבא.